偈頌十四首  其六
作者：釋宗杲
朝代：宋

paragraphs: 無諸比丘名近悅，爲母王氏請普說。
妙喜便登曲收彔床，忉忉怛怛恣饒舌。
從來法本離言詮，不假思量與分別。
說甚地獄及天堂，四聖六凡俱泯絕。
縱有魔王欲作難，金剛寶劍當頭截。
王氏養子要參禪，只這一念永不滅。
彈指頓明諸法門，釋迦彌勒齊超越。
還如塗毒鼓當軒，一擊聞之皆腦裂。
無邊煩惱悉蠲除，夙業舊殃湯沃雪。
末後一句爲重宣，凝然萬里一條鐵。